hu de hu hu hu hu hu hu en hu eo hu hu en hbs_lat hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu de de en hu hu hu hu hu hu hu hu hu hu hu hu en
A MÉDIA ÖNSZABÁLYZÓ TESTÜLET átérezve felelősségét a hazai,valamint a világ más tájain működő magyar újságírás etikai normáinak alakításában – az alábbi állásfoglalást teszi közzé:
az újságírói szabadság és felelősség témakörében
A MÉDIA ÖNSZABÁLYZÓ TESTÜLET általános érvényű szabályként,azt az álláspontot alakította ki, hogy
Minden újságírónak joga van a sajtó műfaji, szakmai szabályai és a törvények szabta kereteken belül szabadon kifejeznie véleményét
Minden újságíró felelősséggel tartozik sajtó-alkotásainak létrehozása során az emberi-, az alkotmányos-, az állampolgári- és a személyiségi jogok tiszteletben tartásáért
Az újságíró társadalom közös felelőssége a lelkiismereti és szólásszabadság védelme.
A médiatartalom-előállítók, újságírók és a társadalom közös felelőssége a lelkiismereti és szólásszabadság védelme.
Magyarországon is kiújult a vita a sajtószabadság határairól, a Charlie Hebdo francia lap szerkesztősége elleni támadás után. A vita egy részében az áldozatokat ítélik el, mások a muszlim mentalitást okolják a tragédiáért, a demokráciát és a sajtószabadságot féltik a következményektől. A vélemények a világban megosztottak.
A MÉDIA ÖNSZABÁLYZÓ TESTÜLET jelen állásfoglalása kialakításakor az Emberi Jogok Egyetemes Nyilatkozata 19.cikkelyében, valamint az Újságíró-szervezetek Közös Etikai Alapelveiben foglalt etikai elvekből indult ki.
A MÉDIA ÖNSZABÁLYZÓ TESTÜLET hangsúlyozni kívánja, hogy:
A sajtó szabadsága, az informálás kötelezettsége, a tájékozódáshoz való jog az állampolgárok alapvető joga, amelyet az Alaptörvény biztosít.
A média véleménynyilvánítási szabadságát, az újságírói függetlenséget és pártatlanságot meg kell őrizni, erősíteni kell a sajtó tulajdonosaival szemben is, akár állami- közösségi- önkormányzati, akár magántulajdonosokról van szó.
Az újságírók kötelesek sajtóalkotásaik létrehozása során a közölni kívánt információk valós tartalmáról meggyőződni, azokat elfogulatlanul, manipulációktól mentesen, a sajtóműfajok szabályai szerint közölni;
A személyes meggyőződés nem vegyíthető a hírként közreadott tényekkel;
A média vezetőinek és alkotóinak felelőssége körébe tartozik, hogy a tartalomszolgáltatásban mindenkor a társadalomban általánosan elfogadott erkölcsi normák, valamint az újságírószakma szabályai, a sajtó szakmai-, etikai és ízlésbeli normáinak figyelembevételével jelenítsék meg;
Az újságíró-társadalom minden tagjának felelőssége és kötelessége, hogy mind a magánéletében, mind a közösségi megnyilvánulásai-, illetve a sajtóalkotások létrehozása során az emberi-, alkotmányos-, állampolgári és személyiségi és közösségi jogokat tartsa tiszteletben.
A sajtótermékek mérlegelése, megítélése során rendkívül indokolt figyelembe venni a vizsgált média normáit és a megjelenés kulturális környezetét.
A MÉDIA ÖNSZABÁLYZÓ TESTÜLET hangsúlyozza, hogy állásfoglalása kialakítása során nem törekedett új etikai-, szakmai szabályzásra, vagy a meglévő szabályok szigorítására, azonban fel kívánja hívni a figyelmet a következő szabályok betartásának fontosságára:
Az Emberi Jogok Egyetemes Nyilatkozata (különösen annak a 19.cikkelye.)
A MÚOSZ Etikai Kódexe (különösen annak 2.1.1.valamint 4.4. pontja)
Újságíró-szervezetek Közös Etikai Alapelvei (Különösen annak 4. § a, b, c pontja)
A MÉDIA ÖNSZABÁLYZÓ TESTÜLET arra kéri a hazai, valamint a világmás tájain működő magyar nyelvű sajtó minden munkatársát,hogy az állásfoglalás szövegét fogadja el, tartsa, illetve tartassa be az itt leírtakat.
A jelen ajánlást elfogadta a Média Önszabályzó Testület minden tagja.
Budapest, 2015. február 19.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin